**PROPOZÍCIE**

**Amfo 2022**

**50. ročník**

**regionálne kolo celoštátnej postupovej súťaže a výstavy**

**neprofesionálnej fotografickej tvorby**

**Vyhlasovateľ:** Národné osvetové centrum z poverenia Ministerstva kultúry SR

**Odborný garant:** Národné osvetové centrum v Bratislave

**Organizátor:** Spišské kultúrne centrum a knižnica

**Termín odovzdania prác:** **do** **7.3. 2022!**

**Adresa doručenia prác:** Spišské kultúrne centrum a knižnica, Zimná 47, Spišská Nová Ves

**Vernisáž výstavy:** 29.3. 2022 o 16:30 hod.

**Termín výstavy:** 29.3. – 29.4.2022

**Miesto konania výstavy:** Spišské kultúrne centrum a knižnica, Zimná 47, Spišská Nová Ves

Do regionálneho kola súťaže sa môžete prihlásiť **do 7.3. 2022** vyplnením **elektronického formulára** na stránke Národného osvetového centra: [**https://www.nocka.sk/chcemsaprihlasit**](https://www.nocka.sk/chcemsaprihlasit)**.**

**1. VŠEOBECNÁ CHARAKTERISTIKA**

**1.1. Charakteristika súťaže**

1.1.1. Celoštátna postupová súťaž a výstava amatérskej fotografickej tvorby AMFO je najstaršou a najprestížnejšou súťažou a zároveň je vrcholným podujatím tohto druhu na Slovensku.

1.1.2. Súťaž nadviazala a pokračuje v tradícii celoštátnej súťaže, ktorá sa konala v šesťdesiatych až osemdesiatych rokoch spoločne s českou súťažou.

1.1.3. Súťaž sa koná **každý rok.**

1.1.4. Súťaž je určená deťom, mládeži a dospelým.

1.1.5. V každom ročníku súťaže **NOC vyhlasuje odporúčanú tému**, ktorá nie je povinná.1

**1.2. Ciele súťaže**

1.2.1. **Hlavným cieľom súťaže** je nadobúdanie vedomostí, rozvíjanie zručností a umelecko-odborný rast jednotlivcov a kolektívov prostredníctvom poznávania, realizácie a prezentácie umeleckej tvorby v oblasti amatérskej fotografickej tvorby.

**2. ŠTRUKTÚRA SÚŤAŽE**

**2.1. Kolá súťaže**

2.1.1. Súťaž má postupový charakter a je **trojstupňová**:

2.1.1.1. regionálne súťaže a výstavy;

2.1.1.2. krajské súťaže a výstavy;

2.1.1.3. celoštátna súťaž a výstava.

2.1.2. Základným stupňom súťaže je regionálne kolo. Z regionálnych postupových súťaží postupujú diela na základe návrhov regionálnych porôt do krajských súťaží. Krajské poroty navrhujú diela

z krajských kôl do celoštátneho kola súťaže.

2.1.3. Súťaž na každom stupni pozostáva z interného hodnotenia poroty, odborného seminára, výstavy a na vyšších stupňoch môže byť obohatená o katalóg, tvorivé dielne alebo iné aktivity.

**2.2. Súťažné kategórie :**

**I. veková skupina: autori do 15 rokov**

A. kategória: čiernobiela fotografia

B. kategória: farebná fotografia

**II. veková skupina: autori od 15 do 25 rokov**

A. kategória: čiernobiela fotografia

B. kategória: farebná fotografia

**III. veková skupina: autori nad 25 rokov**

A. kategória: čiernobiela fotografia

B. kategória: farebná fotografia

**Bez rozlíšenia veku:**

C. kategória: cykly a seriály

D. kategória: experiment 2

 2 Experimentom sa rozumie dielo, ktoré hľadá nové prístupy k fotografickému médiu či skúma podstatu fotografie a jej hraníc. (Môže využívať presahy do iných médií, alternatívne fotografické techniky, inštalácie...)

**3. PODMIENKY PRE SÚŤAŽIACICH**

**3.1. Prihlasovanie**

3.1.1. Na súťaži sa môže zúčastniť každý tvorca fotoamatér3, občan Slovenskej republiky alebo

s trvalým pobytom na Slovensku.

3.1.2. Do základného kola súťaže sa súťažiaci prihlasuje **podľa miesta svojho bydliska alebo pôsobenia**. Ak sa v mieste jeho bydliska/pôsobenia neuskutoční regionálne kolo, môže sa prihlásiť do regionálneho kola v inom regióne daného kraja, ak s tým budú súhlasiť organizátori.4 Súťažiaci sa prihlasuje len do jedného základného kola. Nie je možné súťažiť súčasne v dvoch alebo viacerých regiónoch.

3.1.3. Do súťaže sa **prihlásite** vyplnením elektronického formulára na stránke Národného osvetového centra: https://www.nocka.sk/chcemsaprihlasit.

3 Súťaž nie je určená profesionálnym fotografom ani absolventom vysokých škôl výtvarného zamerania.

4 V prípade, že sa neuskutoční v danom regióne regionálne kolo, stáva sa základným stupňom súťaže krajské kolo.

**3.2. Súťažné podmienky**

 3.2.1. Odporúčaná téma pre 50. ročník je: **Pamäť.**

3.2.2. Súťažiaci sa prihlasuje do vekových skupín **podľa veku**, ktorý dosiahol v roku vzniku fotografie.

3.2.3. Podmienkou účasti v súťaži je **predloženie autorskej fotografie alebo experimentálneho diela** v digitálnej a tlačenej verzii, zodpovedajúcej základným kritériám súťaže.

3.2.4. Do súťaže je možné zaslať len diela, ktoré vznikli v rokoch 2018 – 2022 a zároveň **sa nezúčastnili** na žiadnom inom ročníku súťaže AMFO.

3.2.5. **Nie je možné** prihlásiť diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo.

3.2.6. Autor prechádza všetkými kolami súťaže **s tými istými** fotografickými dielami.

3.2.7. Autor nesmie prihlásiť rovnaké fotografie do viacerých kategórií v súťaži. Ide aj o varianty

 v čiernobielej/farebnej fotografii.

3.2.8. Limit pre jednotlivé fotografické diela je **maximálne 3 fotografie** v kategórii čiernobielej fotografie, **3 fotografie** v kategórii farebnej fotografie, **jeden súbor** v kategórii cykly a seriály a **jeden súbor** v kategórii experiment. Limit pre kategóriu cykly a seriály je minimálne 3 a maximálne 5 fotografií obsahovo i formálne jednotných.

3.2.9. V kategórii experiment je možné nahrať maximálne 10 fotografií a potrebné stručne objasniť ich zámer. V prípade vytvorenia originálneho fotografického artefaktu je potrebné ho zdokumentovať a nahrať ako digitálnu fotografiu, pričom je potrebné na výstavné účely odovzdať originál. Ak dielo vyžaduje vystavenie v digitálnej forme, autor nie je povinný odovzdať fotografie v tlačenej podobe.

3.2.10. Ak organizátor nedisponuje takými technickými možnosťami, aké si dielo vyžaduje, je potrebné, aby autor spolu s dielom odovzdal technické zariadenia, ktoré umožňujú inštaláciu podľa jeho autorského zámeru. V opačnom prípade inštaláciu zabezpečí organizátor bez ohľadu na autorský zámer.

3.2.11. Do prihlášky je autor povinný **nahrať link na stiahnutie digitálnych fotografií** (napr. pomocou internetoveho úložiska Wetransfer, Úschovňa, ulož.to a pod.). Fotografie musia byť nahrané vo formáte jpg s 300dpi. Veľkosť nahraného súboru nesmie presiahnuť 100 MB. Každá fotografia musí byť pomenovaná v presnom poradí: **veková skupina, kategória, meno, priezvisko, názov diela6.**

3.2.12. Pre tlač fotografií je povinný **formát 30 x 40 cm** (aj 30 x 45 cm), **40 x 30 a štvorcový formát**

**30 x 30 cm**.

3.2.13. Každý autor je povinný **označiť** svoje súťažné fotografie **na rube identifikačným štítkom**, ktorý je súčasťou prihlášky.

3.2.14. Fotografie **nesmú byť odovzdané adjustované**. Odporúča sa podlepiť fotografie v rohoch priesvitnou lepiacou páskou, aby sa predchádzalo ich poškodeniu počas inštalácie a deinštalácie.

5 Pomáha účastníkom pri smerovaní fotografického diela a organizátorom pri výbere sprievodných aktivít, lektorov, porotcov.

6 (napr. III. B\_Laura\_Fotografická\_ohnostroj; D\_Laura\_Fotografická\_pokus)

**4.3. Celoštátna súťaž a prehliadka**

 4.3.1. Organizátorom celoštátneho kola je Turčianske kultúrne stredisko v Martine.

4.3.2. Národné osvetové centrum ako odborný garant tvorí dramaturgickú koncepciu a je zodpovedné za obsahovú stránku celoštátneho podujatia.

7 Národné osvetové centrum si vyhradzuje právo na zmeny, pokiaľ si to budú okolnosti vyžadovať.

**5. HODNOTENIE SÚŤAŽE**

**5.1. Poroty**

5.1.1. Na hodnotenie súťažných diel sa zostavujú odborné poroty z aktívnych odborníkov z radov fotografov, teoretikov, publicistov a pedagógov odborných škôl s adekvátnou viacročnou praxou.

5.1.2. Poroty môžu mať **3 až 5 členov**, pričom odporúčaný počet porotcov je kvôli hlasovaniu nepárny.

5.1.3. Vymenovanie porotcov

5.1.3.1. Regionálne poroty vymenujú riaditelia regionálnych a krajských osvetových stredísk, ktoré organizujú regionálne kolá súťaže. Organizátorom regionálnych kôl odporúčame vyberať porotcov zo zoznamu porotcov, ktorý tvorí prílohu týchto propozícií, a konzultovať porotu s Národným osvetovým centrom.

5.1.3.2. V odbornej porote **na krajskej úrovni** musí byť **jeden člen vybraný Národným osvetovým centrom**. Ostatných členov krajskej poroty vyberajú regionálne a krajské osvetové strediská, ktoré organizujú krajské kolá súťaže. Pri výbere porotcov odporúčame organizátorom krajských kôl vyberať z odporúčaného zoznamu porotcov, ktorý tvorí prílohu týchto propozícií.

5.1.3.3. Celoštátnu porotu **vymenuje generálny riaditeľ Národného osvetového centra**.

5.1.4. Člen odbornej poroty na každom stupni súťaže **nesmie byť v konflikte záujmov**, t. j. v porote nemá pôsobiť porotca, ktorý sa **podieľal na príprave** súťažných diel alebo je so súťažiacimi v **blízkom príbuzenskom vzťahu**.

**5.2. Hodnotenie súťaže**

5.2.1. Hodnotenie na nižších stupňoch súťaže prebieha udelením **ocenení a čestných uznaní.** 5.2.2.

V krajskom a celoštátnom kole porota udelí **maximálne 30 ocenení a 30 čestných uznaní**. Porota má právo ocenenia prerozdeliť nerovnomerne medzi kategórie podľa vlastného uváženia a kvality diel v jednotlivých kategóriách. Porota v celoštátnom kole súťaže udeľuje tiež hlavnú cenu – bez rozdielu veku a kategórie.

5.2.3. V odôvodnených prípadoch môže porota udeliť špeciálne ceny.

5.2.4. Do vyššieho kola súťaže sú nominované len **ocenené diela a diela, ktoré získali čestné uznanie, pričom maximálny počet nominovaných fotografií je 100.** Organizátori a porota vyššieho stupňa súťaže rozhodnú, ktoré fotografické diela budú tvoriť **obsah výstavy** amatérskej fotografickej tvorby na danom stupni súťaže. O výbere fotografických diel na celoštátnu výstavu a do katalógu AMFO rozhoduje celoštátna porota.

 5.2.5. O výbere fotografických diel na výstavu a do katalógu k odporúčanej téme na celoštátnej úrovni rozhoduje kurátor, pričom fotografie vyberá zo všetkých prihlásených fotografií bez ohľadu na ich postup či umiestnenie v súťaži.

 5.2.6. Na **regionálnej a krajskej** úrovni spracúva a odovzdáva organizátorom výsledky súťaže

vo forme **hodnotiacej správy**, ktorá obsahuje odbornú analýzu a zdôvodnenie rozhodnutia poroty, **predseda poroty**. Na celoštátnej úrovni to vykonáva **každý člen** odbornej poroty. Hodnotiaca správa je prílohou k propozíciám.

**5.3. Kritériá hodnotenia**

 **5.3.1. umelecko-tvorivé**

5.3.1.1. **výber témy:** konvenčnosť alebo objavnosť, tvorivosť, náhodnosť výberu témy alebo dlhodobejšia koncepčná práca,

5.3.1.2. **zachytenie správneho okamihu:** náhoda alebo príprava na tento moment, pozorovanie,

5.3.1.3. **opodstatnenosť výberu formy zobrazenia**: čiernobiela fotografia, farebná fotografia, formálne i obsahové odôvodnenie, adekvátnosť a vhodnosť uprednostnenia jednej z foriem,

5.3.1.4. **kompozícia obrazu:** práca so svetlom, línie, tvary, krivky, objekt v priestore, veľkosť záberu, dôležitosť jednotlivých prvkov pre celkovú atmosféru fotografie,

5.3.1.5. zachovanie predkamerovej skutočnosti, alebo jej pretváranie zásahy pred záberom alebo po snímaní v postprodukcii, počítačová manipulácia, úprava, problém verifikácie, zachovanie prirodzeného vzhľadu fotografie, experimentálne techniky, ich odôvodnenie,

5.3.1.6. **záznam videného v určitom čase na určitom mieste**: záznam, konštatácia, umelecká a estetická hodnota alebo len informatívna funkcia, splnenie zámeru a cieľa autora,

5.3.1.7. **adekvátnosť použitia výrazových prostriedkov** na zobrazenie myšlienky, významu a posolstva fotografie alebo série fotografií, zrozumiteľnosť pre diváka, invenčnosť, tvorivosť, jedinečnosť záberov,

5.3.2. **technické** (v závislosti od veku autora a žánru hodnoteného diela)

5.3.2.1. **technická kvalita záberu** (ostrosť, v prípade neostrosti jej význam),

5.3.2.2. **technická kvalita tlače** (papier, zachovanie farebnosti, správnej tonality),

5.3.2.3. **výber formátu**, jeho opodstatnenosť pre význam záberu,

5.3.3. **odborné** (pri reportážnej a dokumentárnej fotografii)

 5.3.3.1. **zverejňovanie pravdivých a overených informácií:** zachovanie autenticity, bez zásahu pri spracovaní,

5.3.3.2. **odborný, informatívny prínos záberu**,

5.3.3.3. **zrozumiteľnosť a význam záberu**.

**5.4. Ocenenia**

5.4.1. Vecné ceny a diplomy.

5.4.2. Autorská výstava v Bratislave počas **Festivalu neprofesionálneho umenia TVOR•BA 2023** pre držiteľa hlavnej ceny z celoštátnej súťaže.8

5.4.3. Najlepšie ocenené diela **sú nominované** do výberu, z ktorého porota vytvorí kolekciu na českú národnú súťaž vo **Svitavách**.

8 Autorská výstava je organizovaná až po predložení a posúdení portfólia prác držiteľa hlavnej ceny. Výstava nemusí byť realizovaná v prípade, že hodnotiaca komisia posúdi portfólio ako nedostatočné.

**6. KONTAKT**

6.1. V prípade nejasností kontaktujte odbornú pracovníčku pre fotografickú tvorbu:

**Mgr. Miriama Bukovinská**

Spišské kultúrne centrum a knižnica

Zimná 47

Spišská Nová Ves

05201

bukovinska@skcak.sk

053/44 25 250

**7. ZÁVEREČNÉ USTANOVENIA**

**7.1.** Propozície nadobúdajú účinnosť podpisom generálneho riaditeľa Národného osvetového centra.

**7.2.** Prípadné zmeny, doplnenia a spresnenia propozícií vydáva Národné osvetové centrum.

**7.3.** Súťaž nie je realizovaná s cieľom dosiahnutia zisku.

**7.4.** V dôsledku nesplnenia akýchkoľvek podmienok uvedených v týchto propozíciách nemusia byť súťažiaci prijatí do súťaže alebo môžu byť zo súťaže vyradení.

**7.5.** Neprevzaté ceny sa autorom nezasielajú. Je možné si ich vyzdvihnúť u organizátora do pol roka po podujatí. Nevyzdvihnuté vecné ceny organizátori použijú v ďalšom ročníku súťaže.

**7.6.** Ocenené a vystavené diela budú vzhľadom na ich ďalšie prezentovanie vrátené autorom9 do konca roku 2023.

**7.7.** Súťažiaci prihlásením do súťaže vyhlasuje, že berie na vedomie, že vyhlasovateľ súťaže: 7.7.1. vyhotovením a/ alebo použitím fotodokumentácie a/alebo videodokumentácie s jeho podobizňou nijakým spôsobom nezasahuje do práv súťažiaceho na ochranu osobnosti, ustanovených § 11 zákona č. 40/1964 Zb. Občianskeho zákonníka (ďalej OZ),

**7.7.2**. obrazové snímky podobizní súťažiaceho budú vyhotovené a sú ako súčasť fotodokumentácie a/alebo videodokumentácie podľa predchádzajúceho bodu použité primeraným spôsobom len a výslovne na umelecké účely a/alebo tlačové spravodajstvo a z uvedeného dôvodu, v súlade s § 12 ods. 3 OZ, súhlas dotknutého súťažiaceho nie je potrebný,

**7.7.3**. použitie obrazových snímok podobizní súťažiaceho podľa predchádzajúceho bodu nie je v rozpore s jeho oprávnenými záujmami.

**7.8**. Deti do 18 rokov sú povinné prísť na súťaž v sprievode dospelej osoby (pedagóga, rodiča alebo inej dospelej osoby), ktorá chráni ich bezpečnosť a rieši ich problémy organizačného či sociálneho charakteru.

**7.9.** Súťažiaci prihlásením do súťaže vyhlasuje, že jeho súťažné dielo má vysporiadané všetky práva viažuce sa k tomuto dielu, najmä autorské práva, a nezasahujú do práv a právom chránených záujmov tretích osôb.

**7.10.** Súťažiaci prihlásením do súťaže udeľuje Národnému osvetovému centru a organizátorom jednotlivých kôl súťaže bezodplatný súhlas na použitie súťažných diel v zmysle § 19 a nasl. zákona č. 185/2015 Z. z. autorský zákon, a to najmä na vyhotovenie rozmnoženiny diela, zaradenia diela do databázy a uvedenie diela na verejnosti v rámci realizácie aktivít, na účely šírenia osvetovej činnosti v pôsobnosti organizátorov jednotlivých kôl súťaže a Národného osvetového centra.

**7.11.** Súťažiaci vyhlasujú, že sa oboznámili s podmienkami spracúvania osobných údajov Národným osvetovým centrom, ktoré sú dostupné na www.nocka.sk alebo v Národnom osvetovom centre.

**7.12.** Prílohy k propozíciám

**7.12.1.** Príloha č. 1 – Protokol o udelení cien a výsledkov súťaže a prehliadky (vypĺňa organizátor daného stupňa súťaže).

**7.12.2**. Príloha č. 2 – Hodnotiaca správa pre porotcov (vypĺňa predseda poroty na nižších

stupňoch súťaže a všetci členovia poroty na celoštátnej úrovni).

**7.12.3.** Príloha č. 3 – Zoznam odporúčaných porotcov a lektorov.

 10.1.2022 Monika Tkáčová

 V Spišskej Novej Vsi poverená riadením

 Spišského kultúrneho centra a knižnice